கேள்வி: கெடா துவா - பொது குறித்து விரிவாக சொல்லுங்கள்.
பதில்: Image:There is Jerai Mountain while the goat eat paddy fied.jpg மெர்போக் ஆறு (''Merbok River'') மற்றும் மூடா ஆறு (''Muda River'') ஆகிய இரு ஆறுகளையும் உள்ளடக்கிய ஆற்றுப் படுகை ஏறக்குறைய 1000 சதுர மைல் பரப்பளவு கொண்டது. இதை பூஜாங் பள்ளத்தாக்கு பகுதி என்று அழைக்கிறார்கள். அந்தப் பகுதியில் உருவான பல குடியேற்றங்களில் கெடா துவா குடியேற்றமும் ஒன்றாகும். மற்றொரு குடியேற்றம் நடந்து உள்ளது. அதன் பெயர் மெர்போக் குடியேற்றம் (''Merbok Settlement''). இந்தக் குடியேற்றம் பத்து ஆறு (''Sungai Batu'') என்ற துணை நதியின் முகத்துவாரத்திற்கு அருகில் உருவாக்கப்பட்டது. அந்த முதல் குடியேற்றத்தின் தலைநகரம் மெர்போக் ஆறு முகத்துவாரத்தில் இருந்தது. இந்தப் பகுதி தான் இப்போது சுங்கை பத்து என்று அழைக்கப்படுகிறது.
கேள்வி: கெடா துவா - ஜெராய் மலை பற்றி தகவல் சொல்.
பதில்: கெடா துவா பகுதி, கோலா கெடா (''Kuala Kedah''), கோலா பாரா (''Kuala Bara''), கோலா பிலா (''Kuala Pila'') மற்றும் மெர்ப்பா (''Merpah'') ஆகிய பகுதிகளை உள்ளடக்கியது. 330-ஆம் ஆண்டில் இருந்து; 1136-ஆம் ஆண்டு வரையில் கெடா துவா எனும் பெயரில் அறியப்பட்டது. தொடக்கக் காலத்தில் தென்கிழக்காசியாவில் கடற்கரை வணிக மையங்கள் எண்ணிக்கையில் குறைவாகவே இருந்தன. அதனால் கடாரம் பிரபலம் அடையத் தொடங்கியது. வங்காள விரிகுடாவில் இருந்து மலாக்கா நீரிணைக்குள் நுழையும் கப்பல்களுக்கு முதலில் தெரிவது ஜெராய் மலை ஆகும்.
கேள்வி: கெடா துவா - இந்து பௌத்த மதங்களின் தாக்கங்கள் பற்றி தகவல் சொல்.
பதில்: மலாக்கா நீரிணையின் நுழைவாயிலுக்கு அருகாமையில் கடாரம் அமைந்து இருந்தது. கடாரத்தின் புவியல் அமைப்பினால் வங்காள விரிகுடாவில் இருந்து கிழக்கு நோக்கிச் செல்லும் கப்பல்கள் தொலைந்து போகும் அபாயம் குறைவாக இருந்தது. அந்த வகையில் கடாரம் புகழ்பெறத் தொடங்கியது. கெடா துவா முதன்முதலில் பௌத்த மதத்தால் பாதிக்கப்பட்டது. பின்னர் அங்கு இந்து மதம் பின்பற்றப்பட்டது. இந்த இந்து-பௌத்த செல்வாக்கு பூஜாங் பள்ளத்தாக்கு அமைந்துள்ள கோயில்களின் எச்சங்கள் மூலம் நிரூபிக்கப் படலாம்.
கேள்வி: கெடா துவா - உள்ளூர் தயாரிப்புகள் என்பது என்ன?
பதில்: அரேபியா, இந்தியா, இலங்கை, பாரசீகம் மற்றும் ஐரோப்பாவைச் சேர்ந்த மாலுமிகள் மற்றும் வர்த்தகர்கள் கிழக்கிற்கு தங்கள் பயணத்தைத் தொடர்வதற்கு முன்பு சரக்குகளைப் பரிமாறிக் கொள்ளவும்; தங்கள கப்பல்களை பழுதுபார்க்கும் இடமாகவும் கெடா துவா துறைமுகம் இருந்து உள்ளது. கெடா துவா சமூகத்தினர் பல்வேறான விளைப் பொருட்களை உற்பத்தி செய்தனர். ஈயம், தங்கம், அரிசி, கருப்பு மிளகு, தந்தம், பிசின், பிரம்பு, மான் கொம்பு மற்றும் உள்ளூர் மக்களால் சேகரிக்கப்பட்ட பல்வேறு உள்ளூர் தயாரிப்புகளுக்கான வர்த்தக மையமாகவும் இருந்து உள்ளது.